Ποιοι είμαστε;
Πώς γίναμε όπως είμαστε;
Ως άνθρωποι, περνάμε τη ζωή μας
προσπαθώντας να καταλάβουμε τον εαυτό μας.
Αλλά καμιά φορά είμαστε πολύ κοντά για να το δούμε καθαρά.
Γι' αυτό μας αρέσουν οι ιστορίες άλλων κόσμων.
Και ο κόσμος των χιμπατζήδων,
τόσο ίδιος με τον δικό μας εν μέρει…
αλλά και τόσο διαφορετικός…
μας λέει ιστορίες πιο αποκαλυπτικές απ' όσο φαντάζεστε.
Ιστορίες ακόμα πιο δυνατές
επειδή είναι πραγματικές.
ΤΟ ΔΑΣΟΣ ΤΟΥ ΕΝΓΚΟΓΚΟ ΟΥΓΚΑΝΤΑ
Το Δάσος του Ενγκόγκο είναι ένας απέραντος, διασυνδεδεμένος κόσμος.
Και στην καρδιά του,
υπάρχει μια ακμάζουσα κοινωνία.
Οι χιμπατζήδες Ενγκόγκο.
Για τη νέα μητέρα και το μωρό της,
είναι το σπίτι τους.
Η ΑΥΤΟΚΡΑΤΟΡΙΑ ΤΩΝ ΧΙΜΠΑΤΖΗΔΩΝ
Οι χιμπατζήδες είναι οι κοντινότεροι εν ζωή συγγενείς μας.
Έχουμε το ίδιο DNA κατά 98%.
Είναι ευφυέστατοι.
Και πολύ συναισθηματικοί.
Ζουν ακόμα και πάνω από 60 χρόνια
και τα στάδια της ζωής τους μοιάζουν με τα δικά μας.
Κάθε χιμπατζής στο Ενγκόγκο είναι ξεχωριστός.
Με τη δική του, μοναδική προσωπικότητα
και στόχους.
Για να το αποτυπώσουν,
οι επιστήμονες έχουν δώσει στον καθένα το δικό του όνομα.
ΠΟΡΚ ΠΑΪ
ΚΑΝΟΝΜΠΟΛ - ΚΑΡΤΕΡ
ΧΕΡΤΖΟΓΚ - ΤΖΑΝΓΚΟ
Η κοινωνία του Ενγκόγκο είναι εξελιγμένη.
Είναι ένα σύνθετο δίκτυο οικογενειακών και κοινωνικών δεσμών…
όπου κάθε χιμπατζής πρέπει να διαμορφώσει σχέσεις
και να βρει τη θέση του στην ομάδα.
Οι περισσότερες ομάδες χιμπατζήδων έχουν 50 ή 60 μέλη.
Αλλά εδώ στο Ενγκόγκο,
ο αριθμός είναι διπλάσιος.
Πάνω από 120 χιμπατζήδες ζουν μαζί.
Η μεγαλύτερη ομάδα που ανακαλύφθηκε ποτέ.
Το Ενγκόγκο είναι παράδεισος για τους χιμπατζήδες.
Εδώ υπάρχουν πάρα πολλά καρποφόρα δέντρα.
Και οι καρποί είναι πηγή ζωής για την κοινωνία των χιμπατζήδων.
Με τόσους χιμπατζήδες να προσπαθούν να προοδεύσουν,
υπάρχει μεγάλος ανταγωνισμός.
Η ζωή εδώ έχει πολιτική και εξουσία.
Η κοινωνία του Ενγκόγκο είναι ιεραρχία.
Και οι χιμπατζήδες ψάχνουν συνέχεια ευκαιρίες
για να ανελιχθούν.
Στην κορυφή της ιεραρχίας βρίσκεται ο πιο ισχυρός χιμπατζής.
Ο Τζάκσον. Το κυρίαρχο αρσενικό.
ΤΖΑΚΣΟΝ ΚΥΡΙΑΡΧΟΣ - 30 ΕΤΩΝ
Ο Τζάκσον είναι επικεφαλής εδώ και έξι χρόνια.
Αλλά γερνάει για κυρίαρχος.
Για να παραμείνει στην κορυφή,
δεν πρέπει να δείξει αδυναμία.
Πρέπει να κάνει επίδειξη δύναμης.
Αυτό θέλει ο Τζάκσον.
Η ομάδα τον καλεί
και τον πλησιάζει ως ένδειξη σεβασμού.
Αλλά ο Τζάκσον γνωρίζει καλά
ότι κάποιοι χιμπατζήδες δείχνουν λιγότερο σεβασμό από άλλους.
ΕΪΜΠΡΑΜΣ 21 ΕΤΩΝ
Ένας τόσο νεαρός χιμπατζής
κανονικά δεν πρέπει να προκαλέσει τον Τζάκσον.
Αλλά δεν είναι όλοι τόσο έξυπνοι
ούτε τόσο σίγουροι όσο ο Έιμπραμς.
Αλλά ο Τζάκσον έχει προστασία.
Απ' τον Μάιλς.
ΜΑΪΛΣ 40 ΕΤΩΝ
Έναν τεράστιο χιμπατζή.
Τον μεγαλύτερο που έχει υπάρξει στο Ενγκόγκο.
Ο Τζάκσον κι ο Μάιλς έχουν έναν στενό δεσμό…
και ξεψειρίζονται συχνά.
Είναι μια ισχυρή συμμαχία.
Το ξεψείρισμα είναι σημαντικό για όλους τους χιμπατζήδες.
Έτσι δημιουργούν και διατηρούν κοινωνικές σχέσεις.
Γι' αυτούς, είναι κάτι αντίστοιχο με τη συνομιλία.
Αφορά την πολιτική.
Τον προγραμματισμό.
Την πειθώ.
Τις συνωμοσίες.
ΝΟΥΜΕΡΟ 1 ΤΖΑΚΣΟΝ
ΝΟΥΜΕΡΟ 2 ΜΑΪΛΣ
Το ξεψείρισμα δημιουργεί συμμαχίες.
ΝΟΥΜΕΡΟ 5 ΚΑΡΤΕΡ
ΝΟΥΜΕΡΟ 6 ΜΟΡΤΟΝ
ΝΟΥΜΕΡΟ 4 ΠΙΤΕΡΣΟΝ
Κι οι συμμαχίες γεννούν εξουσία.
ΝΟΥΜΕΡΟ 7 ΕΒΑΝΣ
Ακόμα κι οι πιο ισχυροί χιμπατζήδες δεν κυριαρχούν μόνοι τους.
Οι σύντροφοι ξεψειρίσματος
αποκαλύπτουν τη θέση και τις φιλοδοξίες σου.
ΝΟΥΜΕΡΟ 3 ΕΪΜΠΡΑΜΣ
Μα αν δεν ξεψειρίζεσαι με κανέναν,
το τελευταίο που σε απασχολεί είναι η θέση κι οι φιλοδοξίες.
ΓΚΑΣ
14 ΕΤΩΝ
Τα 14 είναι δύσκολη ηλικία για αρσενικό χιμπατζή.
Δεν εξαρτάσαι απ' τη μητέρα σου
και πρέπει να δεθείς με άλλα αρσενικά.
Αυτό για κάποιους είναι εύκολο
και για άλλους όχι.
Ο Γκας είναι αποξενωμένος.
Δεν πρέπει να συνεχίσει έτσι.
Πρέπει να βρει φίλους.
Στο Δάσος του Ενγκόγκο,
δεν είναι συνετό να περνάς πολύ χρόνο μόνος.
ΚΡΙΣΤΙΝ
21 ΕΤΩΝ
Το μωρό της Κριστίν είναι περίπου έξι μηνών.
Είναι πιο δυνατή και ανεπτυγμένη από ένα ανθρώπινο μωρό.
Αλλά παραμένει πολύ ευάλωτη.
Στο Ενγκόγκο, δεν φτάνουν όλα τα μωρά τα πρώτα τους γενέθλια.
Και γι' αυτό,
δεν θα της δοθεί όνομα μέχρι τότε.
Η Κριστίν πρέπει να επικεντρωθεί στο μωρό,
οπότε έχει αφήσει μόνη της τη μεγαλύτερη κόρη της, Ναντίν.
ΝΑΝΤΙΝ 7 ΕΤΩΝ
Κάποτε είχε όλη την προσοχή της Κριστίν.
Τώρα την παραμελεί.
Ακόμα και για χιμπατζής, το μωρό αναπτύσσεται γρήγορα.
Κι αρχίζει να γίνεται πιο ανεξάρτητη.
Θέλει να κοινωνικοποιηθεί.
Οι περισσότεροι χιμπατζήδες είναι αρκετά ανεκτικοί με τα μωρά.
Αλλά και πάλι,
καλύτερα ν' αρχίζεις με κάποιον του μεγέθους σου.
Το θέμα είναι ότι οι νεαροί χιμπατζήδες είναι λιγότερο συγκαταβατικοί.
Όσο πιο ανεξάρτητο γίνεται το μωρό,
τόσο πιο εύκολο είναι να μπλέξει.
Τα μεγάλα αρσενικά είναι απειλή.
Αν μπει στα πόδια τους, μπορεί να χτυπήσει άσχημα.
Και μ' έναν κυρίαρχο σαν τον Τζάκσον,
που μπορεί να κάνει επίδειξη οπουδήποτε, οποτεδήποτε…
η Κριστίν δεν μπορεί να είναι ποτέ ήσυχη.
Πέφτει αρκετά βαρύ όλο αυτό.
Η μητέρα της το έχει ξαναδεί.
Δεν ανησυχεί.
ΝΑΝΤΙΝ
Η αδερφή της ανησυχεί, όμως.
Η πρώτη ένδειξη δεσμού ανάμεσα στις αδερφές.
Το Ενγκόγκο είναι τροπικό δάσος.
Οι καταιγίδες είναι συνηθισμένες.
Οι χιμπατζήδες βρίσκουν καταφύγιο.
Αλλά όχι όλοι τους.
Κάποιοι χιμπατζήδες αντλούν δύναμη απ' την καταιγίδα.
ΕΪΜΠΡΑΜΣ
Και τη χρησιμοποιούν για μια ασυνήθιστη επίδειξη κυριαρχίας.
Τον χορό της βροχής.
Ο Έιμπραμς στέλνει ένα ηχηρό μήνυμα.
Για την ώρα, ο Τζάκσον δεν κάνει τίποτα.
Αργά ή γρήγορα, θα πρέπει να δράσει.
Γιατί μέρα με τη μέρα,
ο Έιμπραμς αποκτά μεγαλύτερη σιγουριά.
Ο Γκας είναι ακόμα μόνος του.
Αλλά έχει σχέδιο.
Ο Γκας είναι αμήχανος, αλλά δεν είναι χαζός.
Ο Τζάκσον δεν είναι ο μόνος
που πρόσεξε ότι ο Έιμπραμς ανελίσσεται.
Ίσως είναι ευκαιρία να διαμορφωθεί μια πολύ χρήσιμη σχέση.
Ο Γκας προσπαθεί πολύ.
Ο ανερχόμενος Έιμπραμς χαίρεται να ξεψειρίζεται από άλλους.
Η πραγματική δοκιμασία
θα είναι αν κι ο Έιμπραμς ξεψειρίσει τον Γκας.
Απόρριψη.
Ο Έιμπραμς αναζητά έναν πιο σημαντικό σύντροφο ξεψειρίσματος.
ΜΑΪΛΣ
Αν ο Έιμπραμς συμμαχήσει με τον σημαντικότερο σύμμαχο του Τζάκσον,
η κυρίαρχη θέση του Τζάκσον θα εξασθενήσει.
Κι ο Μάιλς φαίνεται δεκτικός.
ΤΖΑΚΣΟΝ
Ο Τζάκσον νιώθει την πίεση του Έιμπραμς.
Θέλει να ενώσει την ομάδα υπό την ηγεσία του.
Να ενωθούν ενάντια σ' έναν κοινό εχθρό.
Οι χιμπατζήδες προστατεύουν την περιοχή τους.
Η ομάδα του Ενγκόγκο ζει εντός καθορισμένης περιοχής
που περιστοιχίζεται από άλλους, εχθρικούς χιμπατζήδες.
Για να προστατεύσουν τους πόρους τους,
περιπολούν τα σύνορα.
Οι περιπολίες είναι επικίνδυνες.
Αλλά είναι τόσο σημαντική η υπεράσπιση της περιοχής τους,
που καμιά φορά συμμετέχουν ακόμα και οι πιο απίθανοι υποψήφιοι.
ΓΚΑΣ
Ο καθένας πρέπει να το ζυγίσει.
ΠΟΡΚ ΠΑΪ
Αξίζει το ρίσκο;
Ο Πορκ Πάι δεν είναι ούτε ο πιο σκληρός ούτε ο πιο γενναίος.
Μα ακόμα και γι' αυτόν, μάλλον αξίζει τον κίνδυνο.
Οι χιμπατζήδες πάνε στο βόρειο σύνορο.
Οι περιπολίες καλύπτουν αποστάσεις
και διαρκούν πολλές, αγωνιώδεις ώρες.
Ακόμα και τα μεγαλύτερα κι επιθετικότερα αρσενικά
αγχώνονται καθώς πλησιάζουν τα σύνορα.
Όσο για τον Πορκ Πάι,
είναι στο τέλος
και δεν θέλει να προχωρήσει.
Ο Έιμπραμς, απ' την άλλη,
είναι ακριβώς εκεί που θέλει.
Στο κέντρο της δράσης.
Καθώς πλησιάζουν το βόρειο σύνορο
και μπαίνουν στα άγνωστα εδάφη,
τα πράγματα κινδυνεύουν.
Δεν υπάρχουν φιλίες ανάμεσα στις ομάδες χιμπατζήδων.
Όταν κάποια συναντά άλλη,
δύο επιλογές υπάρχουν.
Φυγή ή επίθεση.
Οι χιμπατζήδες αφουγκράζονται για καλέσματα
και κινήσεις.
ΠΟΡΚ ΠΑΪ
Ο Πορκ Πάι δεν αντέχει άλλο.
Φεύγει απ' την περιπολία.
Μόνος του.
Αλλά ο Γκας θα μείνει.
Εκεί κοντά είναι άλλοι χιμπατζήδες.
Και θα είναι εχθρικοί.
Πρέπει να κρίνουν ποιοι είναι περισσότεροι.
Για να δουν αν θα υποχωρήσουν
ή αν θα επιτεθούν.
Ο Τζάκσον έχει τον Μάιλς πίσω του.
Δεν υπάρχει επιστροφή.
Αποφάσισαν να επιτεθούν.
Η επιθετικότητά τους απέδωσε.
Η βόρεια ομάδα υποχώρησε.
Η περιπολία αποδείχθηκε επιτυχής.
Τα σύνορα είναι ασφαλή
και θα επιστρέψουν στην περιοχή τους,
νικητές.
Με τα περισσότερα μεγάλα αρσενικά στον βορρά,
η Κριστίν μπορεί να ηρεμήσει.
Το μωρό δυναμώνει.
Είναι ώρα να εξερευνήσει
άλλο ένα σημαντικό στοιχείο του Ενγκόγκο.
Τη φυλλωσιά.
ΝΑΝΤΙΝ
Δεν εντυπωσιάστηκε.
Η Κριστίν δεν την αφήνει να σκαρφαλώσει ψηλά,
γιατί μια πτώση θα ήταν επικίνδυνη.
Αρκετά για σήμερα.
Η περίπολος επιστρέφει από τα σύνορα.
Και πρόσεξαν κάτι στις δεντροκορφές.
Η ομάδα του Ενγκόγκο δεν ανέχεται τους ξένους χιμπατζήδες.
Αλλά μοιράζονται το δάσος με άλλα πρωτεύοντα.
Ανάμεσά τους, και πολλές μεγάλες ομάδες μαϊμούδων.
Οι μαϊμούδες δεν είναι εχθροί των χιμπατζήδων.
Είναι τροφή.
Το κρέας είναι πολύ θρεπτικό για τους χιμπατζήδες.
Αλλά έχει κι άλλη χρησιμότητα.
Η από κοινού κατανάλωσή του είναι σημαντική κοινωνικά
και πολιτικά.
Ο Τζάκσον το μοιράζεται με τους συμμάχους.
Και πάνω απ' όλους, το μοιράζεται με τον Μάιλς.
Ταυτόχρονα,
αποκλείει τους άλλους εσκεμμένα.
ΕΪΜΠΡΑΜΣ
Ο αποκλεισμός του Έιμπραμς δείχνει ότι, για την ώρα,
ο Τζάκσον έχει το πάνω χέρι στο Ενγκόγκο.
Μια νικηφόρα περιπολία
και ένα επιτυχημένο κυνήγι.
Σήμερα ήταν καλή μέρα για τον Τζάκσον
και για τους χιμπατζήδες του Ενγκόγκο.
Οι μαϊμούδες είναι σημαντικός πόρος για τους χιμπατζήδες.
Αλλά ο πιο σημαντικός πόρος θα είναι πάντα τα καρποφόρα δέντρα,
το θεμέλιο της κοινωνίας του Ενγκόγκο.
Μια συκιά καρποφόρησε στην καρδιά της περιοχής
κι οι χιμπατζήδες χαλαρώνουν κι απολαμβάνουν το γεύμα.
Ο Γκας παρακολουθεί για πολλά χρόνια απ' το περιθώριο.
Είναι πολύ παρατηρητικός.
Παρατηρεί αμέσως οτιδήποτε ασυνήθιστο.
Ο Πορκ Πάι.
Τον βρήκαν μόνο…
και τον σκότωσε αντίπαλη ομάδα
στην καρδιά του Ενγκόγκο.
Αφού σκότωσαν χιμπατζή εδώ…
σημαίνει ότι αυτό το βασίλειο…
κι οι χιμπατζήδες σε αυτό…
δεν είναι πια ασφαλείς.
Υποτιτλισμός: Κατερίνα Περδικάκη